ΓΡΑΠΤΗ ΕΡΩΤΗΣΗ E-0990/02

υποβολή: Paul Rbig (PPE-DE) προς την Επιτροπή

(15 Απριλίου 2002)

Θέμα: Παγκόσμια Επιτροπή της Διεθνούς Οργάνωσης Εργασίας (ΔΟΕ)

Στα τέλη Φεβρουαρίου 2002 ανήγγειλε ο Επίτροπος Pascal Lamy τηνποστήριξή του για τη δημιουργία μιας παγκόσμιας επιτροπής για τη ΔΟΕ. Η δημιουργία αυτή της παγκόσμιας επιτροπής για την κοινωνική διάσταση της παγκοσμιοποίησης αποφασίσθηκε στην συνάντηση της ΔΟΕ τον Νοέμβριο του 2001. Η αποστολή της είναι να πραγματοποιεί αναλύσεις για την κοινωνική διάσταση της παγκοσμιοποίησης. Αυτή η παγκόσμια επιτροπή αποτελείται από 18 διεθνώς αναγνωρισμένες προσωπικότητες και πρόκειται να διαβιβάσει τα αποτελέσματα

της δραστηριότητάς της καθώς και τα συμπεράσματά της τον Μάρτιο του 2003 στη ΔΟΕ. Ο Επίτροπος κ. Lamy τόνισε την ανάγκη να συμμετάσχουν όλοι οι ενεχόμενοι σημαντικοί φορείς όπως κυβερνήσεις, διεθνείς οργανισμοί, συνδικάτα, εργοδότες και η κοινωνία των πολιτών στις εργασίες της παγκόσμιας επιτροπής της ΔΟΕ.

Με ποιό τρόπο έχει ληφθείπόψη η συμμετοχή των εκπροσώπων του Ευρωπαϊκού Κοινοβουλίου στις εργασίες του Παγκόσμιου Κογκρέσου της ΔΟΕ·

Απάντηση της κας Διαμαντοπούλου εξ ονόματος της Επιτροπής

(23 Μαΐου 2002)

Η Ευρωπαϊκή Επιτροπήποστηρίζει τη σύσταση εκ μέρους του ΔΓΕ της Παγκόσμιας Επιτροπής για την Κοινωνική Διάσταση της Παγκοσμιοποίησης και εξέφρασε επίσης την προθυμία της να συμβάλει στις εργασίες της.

Η Παγκόσμια Επιτροπή μπορεί να επικουρεί τη διεθνή κοινότητα στην καλύτερη κατανόηση της περίπλοκης διασύνδεσης μεταξύ παγκοσμιοποίησης, ελευθεροποίησης του εμπορίου, καταπολέμησης της ένδειας, κοινωνικής ανάπτυξης και αξιοπρεπούς εργασίας, και των βασικών κανόνων εργασίας. Η Παγκόσμια Επιτροπή θα προτείνει επίσης καινοτόμους και αποτελεσματικές προσεγγίσεις και πρωτοβουλίες έτσι ώστε να ενισχυθεί η κοινωνική διάσταση της παγκοσμιοποίησης. Η Ευρωπαϊκή Επιτροπή ελπίζει ότι η διεθνής κοινότητα θα είναι κατ' αυτό τον τρόπο καλύτερα εφοδιασμένη για να ελέγχει την παγκοσμιοποίηση και να βελτιστοποιεί τα οικονομικά και κοινωνικά οφέλη της παγκοσμιοποίησης και του εμπορίου. Η Παγκόσμια Επιτροπή πρέπει να επιδιώκει τη συμβολή και άλλων διεθνών οργανώσεων όπως η Διεθνής Οργάνωση Εμπορίου (ΔΟΕ), η Διάσκεψη των Ηνωμένων Εθνών για το Εμπόριο και την Ανάπτυξη (UNCTAD), η Παγκόσμια Τράπεζα, το Διεθνές Νομισματικό Ταμείο (ΔΝΤ) κλπ. με σκοπό την ανάπτυξη μιας γενικής και πλήρους προσέγγισης. Η Παγκόσμια Επιτροπή πιθανόν να επιδιώξει επίσης και τη συμβολή της Κοινότητας.

Η Παγκόσμια Επιτροπή θα απευθύνει την έκθεσή της στο ΔΓΕ το 2003. Οι αποφάσεις σχετικά με νέες πρωτοβουλίες και ενέργειες εξακολουθούν να εμπίπτουν στην αρμοδιότητα της διοικούσας επιτροπής του ΔΓΕ και της Διεθνούς Διάσκεψης Εργασίας οι οποίες αποτελούνται από κράτη μέλη σε τριμερή βάση.

Η Ευρωπαϊκή Επιτροπή συμβάλλει δραστήρια στην κοινωνική διάσταση της παγκοσμιοποίησης. Στις 18 Ιουλίου 2001 εξέδωσε ανακοίνωση σχετικά με την προαγωγή βασικών κανόνων εργασίας και την ενίσχυση της κοινωνικής διαχείρισης στο πλαίσιο της παγκοσμιοποίησης(1) και ένα πράσινο βιβλίο σχετικά με την εταιρική κοινωνική ευθύνη(2) που μελετώνται σήμερα στο Ευρωπαϊκό Κοινοβούλιο. Η σύσταση της Παγκόσμιας Επιτροπής μπορεί επίσης να ληφθείπόψη στη γνώμη του Ευρωπαϊκού Κοινοβουλίου σχετικά με την ανακοίνωση της Ευρωπαϊκής Επιτροπής της 18 Ιουλίου 2001. Το Ευρωπαϊκό Κοινοβούλιο ενδέχεται να θέσει αυτόπόψη της Παγκόσμιας Επιτροπής.

Η συνεργασία με το ΔΓΕ έχει εντατικοποιηθεί και έχει συμφωνηθεί μια νέα ανταλλαγή επιστολών μεταξύ της Ευρωπαϊκής Επιτροπής και του ΔΓΕ στις 14 Μαΐου 2001 για την ενίσχυση της συνεργασίας. Μια συνάντησηψηλού επιπέδου μεταξύ της Ευρωπαϊκής Επιτροπής και του ΔΓΕ στις 14 Φεβρουαρίου 2002 προώθησε μια νέα συνεργασία στην οποία περιλαμβάνεται η τεχνική και η αναπτυξιακή συνεργασία σχετικά με τους βασικούς κανόνες εργασίας, τη διαμόρφωση ικανοτήτων, την καταπολέμηση της ένδειας, τον κοινωνικό διάλογο, την κοινωνική προστασία και την αξιοπρεπή εργασία.

(1) Ανακοίνωση της Ευρωπαϊκής Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή — προαγωγή βασικών κανόνων εργασίας και βελτίωση της κοινωνικής διαχείρισης στο πλαίσιο της παγκοσμιοποίησης — COM(2001)416 τελικό.

(2) COM(2001)366 τελικό.